CELEX: 22012D0153
Language: mt
Date: 2012-09-28 00:00:00
Title: Deċiżjoni tal-Kumitat Konġunt taż-ŻEE Nru 153/2012 tat- 28 ta’ Settembru 2012 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

13.12.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 341/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 153/2012
      tat-28 ta’ Settembru 2012
      li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), partikolarment l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 739/2011 tas-27 ta' Lulju 2011 li jemenda l-Anness I għar-Regolament (KE) Nru 854/2004 tal-Parlament Ewropew u tal-Kunsill li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta’ Implimentazzjoni tal-Kummissjoni (UE) Nru 1109/2011 tat-3 ta’ Novembru 2011 li jemenda l-Anness I tar-Regolament (KE) Nru 2075/2005 rigward il-Metodi Ekwivalenti għall-ittestjar tat-Trichinella
                      (2) għandu jiġi inkorporat fil-Ftehim ŻEE.
               
            
                  (3)
               
               
                  Id-Deċiżjoni ta’ Implimentazzjoni tal-Kummissjoni 2011/898/UE tal-21 ta’ Diċembru 2011 li temenda d-Deċiżjoni 2009/852/KE dwar miżuri tranżizzjonali skont ir-Regolamenti (KE) Nru 852/2004 u (KE) Nru 853/2004 tal-Parlament Ewropew u tal-Kunsill fir-rigward tal-ipproċessar ta’ ħalib nej mhux konformi f’ċerti stabbilimenti li jipproċessaw il-ħalib fir-Rumanija u r-rekwiżiti strutturali ta’ stabbilimenti bħal dawn (3) għandha tiġi inkorporata fil-ftehim ŻEE.
               
            
                  (4)
               
               
                  Id-Deċiżjoni ta’ Implimentazzjoni tal-Kummissjoni 2011/899/UE tal- 21 ta’ Diċembru 2011 li temenda d-Deċiżjoni 2009/861/KE dwar miżuri tranżitorji skont ir-Regolament (KE) Nru 853/2004 tal-Parlament Ewropew u tal-Kunsill fir-rigward tal-ipproċessar ta’ ħalib nej mhux konformi f’ċerti stabbilimenti tal-ipproċessar tal-ħalib fil-Bulgarija (4) għandha tiġi inkorporata fil-Ftehim ŻEE.
               
            
                  (5)
               
               
                  Din id-Deċiżjoni tikkonċerna l-leġislazzjoni rigward il-kwistjonijiet veterinarji u l-oġġetti tal-ikel. Il-leġislazzjoni dwar il-kwistjonijiet veterinarji u l-oġġetti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-Negozju fi Prodotti Agrikoli tkun estiża għal-Liechtenstein, kif speċifikat fl-adattamenti settorjali għall-Anness I għall-Ftehim ŻEE u fl-introduzzjoni tal-Kapitolu XII tal-Anness II għall-Ftehim ŻEE. B’hekk, din id-Deċiżjoni m’għandhiex tapplika għal-Liechtenstein.
               
            
                  (6)
               
               
                  Għalhekk, l-Annessi I u II għall-Ftehim ŻEE għandhom jiġu emendati kif xieraq,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE għandu jiġi emendat kif ġej:
      
                  1.
               
               
                  L-inċiż li ġej jiżdied mal-punt 12 (Regolament (KE) Nru 854/2004 tal-Parlament Ewropew u l-Kunsill) fil-Parti 1.1:
                  
                              “—
                           
                           
                              
                                 32011 R 0739: Regolament ta’ Implimentazzjoni tal-Kummissjoni (UE) Nru 739/2011 tas-27 ta’ Lulju 2011 (ĠU L 196, 28.7.2011, p. 3).”
                           
                        
            
                  2.
               
               
                  L-inċiż li ġej jiżdied mal-ewwel inċiż (Deċiżjoni tal-Kummissjoni 2009/852/KE) taħt l-intestatura “L-arranġamenti tranżitorji stabbiliti fl-atti li ġejjin japplikaw:” fil-punti 16 (Regolament (KE) Nru 852/2004 tal-Parlament Ewropew u tal-Kunsill) u 17 (Regolament (KE) Nru 853/2004 tal-Parlament Ewropew u tal-Kunsill) fil-Parti 6.1:
                  
                              “—
                           
                           
                              
                                 32011 D 0898: Deċiżjoni ta’ Implimentazzjoni tal-Kummissjoni 2011/898/UE tal-21 ta’ Diċembru 2011 (ĠU L 345, 29.12.2011, p. 22).”
                           
                        
            
                  3.
               
               
                  L-inċiż li ġej jiżdied mat-tieni inċiż (Deċiżjoni tal-Kummissjoni 2009/861/KE) taħt l-intestatura “L-arranġamenti tranżitorji stabbiliti fl-atti li ġejjin japplikaw:” fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1:
                  
                              “—
                           
                           
                              
                                 32011 D 0899: Deċiżjoni ta’ Implimentazzjoni tal-Kummissjoni 2011/899/UE tal-21 ta’ Diċembru 2011 (ĠU L 345, 29.12.2011, p. 28).”
                           
                        
            
                  4.
               
               
                  L-inċiż li ġej jiżdied mal-punt 54 (Regolament tal-Kummissjoni (KE) Nru 2075/2005) fil-Parti 6.2:
                  
                              “—
                           
                           
                              
                                 32011 R 1109: Regolament ta’ Implimentazzjoni tal-Kummissjoni (UE) Nru 1109/2011 tat-3 ta’ Novembru 2011 (ĠU L 287, 4.11.2011, p. 23).”
                           
                        
            Artikolu 2
      L-inċiż li ġej jiżdied mat-tieni inċiż (Deċiżjoni tal-Kummissjoni 2009/852/KE) taħt l-intestatura “L-arranġamenti tranżitorji stabbiliti fl-atti li ġejjin japplikaw:” fil-punt 54zzzh (Regolament (KE) Nru 852/2004 tal-Parlament Ewropew u tal-Kunsill) tal-Kapitlu XII tal-Anness II għall-Ftehim ŻEE:
      
                  “—
               
               
                  
                     32011 D 0898: Deċiżjoni ta’ Implimentazzjoni tal-Kummissjoni 2011/898/UE tal-21 ta’ Diċembru 2011 (ĠU L 345, 29.12.2011, p. 22).”
               
            Artikolu 3
      It-testi tar-Regolamenti ta' Implimentazzjoni (UE) Nru 739/2011 u (UE) Nru 1109/2011 u tad-Deċiżjonijiet 2011/898/UE u 2011/899/UE bil-lingwa Islandiża u Norveġiża, li ser ikunu pubblikati fis-Suppliment taż-ŻEE għal Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni tidħol fis-seħħ fl-1 ta’ Novembru 2012, dment li jkunu saru n-notifiki kollha lill-Kumitat Konġunt taż-ŻEE skont l-Artikolu 103(1) tal-Ftehim ŻEE (*).
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-28 ta’ Settembru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 196, 28.7.2011, p. 3.
      
         (2)  ĠU L 287, 4.11.2011, p. 23.
      
         (3)  ĠU L 345, 29.12.2011, p. 22.
      
         (4)  ĠU L 345, 29.12.2011, p. 28.
      
         (*)  L-ebda rekwiżiti kostituzzjonali ma huma indikati.